**Voksen menighetsråd**

**MØTEBOK**

|  |
| --- |
| Råd: Voksen menighetsråd |
| Møtested: Voksen kirke |
| Møtedato: 14.05.20 | Kl.19 |

|  |
| --- |
| **Til stede på møtet** |
| **Medlemmer** | Til stede:Leif Thore JelmertSarah Jayne Newey MathiesenElisabeth Hurwitz Botner Ole Sandvik (på zoom)Karen Therese Sulheim HaugstvedtErik SkjeggestadJohannes SøftelandIngvild Gutubø HåkonsethElisabeth TønnessenAnne Pettersen, sokneprestForfall:Live Bressendorf LindsethLiv Lehne |
|  |  |

|  |
| --- |
| **Behandlede saker****Sak 14/20 Godkjenning av møtebok fra menighetsrådsmøtet 27.02.20Sak 15/20 Orienteringer fra stab og utvalg****Sak 16/20 Strategiplanen****Sak 17/20 Godkjenning av regnskap 2019****Sak 18/20 Organiststillingen****Sak 19/20 Eventuelt** |

**Referat**

**14.05.20 kl.19 i Voksen kirke**

**Sak 14/20 Godkjenning av møtebok fra menighetsrådsmøtet 27.02.20.
Vedtak: Møteboken fra 27.02.20 er godkjent**

**Sak 15/20 Orienteringer fra stab og utvalg**

Det var en runde til å begynne med der vi fortalte hvordan vi har hatt det siden sist vi møttes og under koronatiden

Ingen ansatte har vært syke. Det har vært mest bruk av hjemmekontor. Det har vært stabsmøter på Skype.

Menigheten merker også koronaepidemien økonomisk. Vi regner med en redusert inntekt på kollekt og leieinntekter på tilsammen kr.200.000 i år.
På bakgrunn av lite aktivitet og lite inntekter har det blitt holdt drøftinger i AU, med tillitsvalgt og advokat i Kirkens arbeidsgiverorganisasjon om permitteringer av MR ansatte. Det ble enighet om å permittere dirigentene i Soul kids og 20% av stillingen til menighetspedagogen, som er den midlertidige utvidede stillingen. Permitteringene er fra mai og til 17. august.

Hjemmesiden og facebook har vært brukt aktivt i koronatiden der søndagsbetraktninger har blitt lagt ut.

Johannes, Veronika og Mari lagde et flott påskeopplegg som ble publisert gjennom påsken på barne – og familiearbeid gruppen på facebook.

Gro Mikkelsen tok et flott initiativ til å innsamling av jubileumsgave ved å sende ut mail og informasjon facebook. Det har kommet inn nesten kr.20000.

Det har vært Åpen kirke fra 3.mai. En del folk innom på søndagene, men lite på onsdagene. Dette tilbudet vil være fram til gudstjenestene begynner.

Ungdomsklubben er i gang igjen på onsdager.
Ungdomsutvalget, foreløpig med Mari og Sarah har snakket sammen og om veien videre. De har ideer og tanker om arbeidet videre og hvem som kan være med i utvalget

24.mai kan vi ha gudstjeneste igjen. Maks 50 personer tilstede og alle må registreres. Smitterengjøring må foretas mellom gudstjenestene av kirketjener/ansatte. Fram t.o.m. 14.juni er det gudstjenester kl.11 og 12.15.

Konfirmasjonsgudstjenestene går som normalt oppsatt helg, men det blir mest sannsynlig flere gudstjenester med færre konfirmanter på hver gudstjeneste
Det blir «bo hjemme leir» den uka konfirmantleiren skulle ha vært

Menighetsbladet før sommeren kommer ut kun på nettet.

Menighetsmøte/årsmøte ble utsatt 10.mai. Forslag på ny dato er 21.juni.

Den siste måneden har det vært tyveri /hærverk rundt kirken. Sittegruppen utenfor kontorinngang er borte, noe redskap er tatt, en avfallsdunk er borte og blomster er revet opp av pottene utenfor kirken

GMU: Har ikke hatt møte enda og er derfor ikke ferdig med punktene til strategiplanen. De skal møtes til uka.

DU: De har hatt møte med fokus på tiltakene til strategiplanen.

**Sak 16/20 Strategiplanen**Planen ble delt ut. GMU kommer med sine punkter etter møte neste uke . Ønskes det forandring av annet innhold i planen taes dette opp på neste møte.

**Sak 17/20 Godkjenning av regnskap**Vi hadde gjennomgang av regnskapet for 2019 på forrige møte, sak 09/20.
Revisor har nå revidert årsregnskapet 2019.
MR må godkjenne årsregnskapet for 2019.

**Vedtak: MR godkjenner årsregnskapet for 2019**

**Sak 18/20 Organiststillingen.**KFIO v/HR- sjefen gav i februar tydelig signal på at organiststillingen skulle lyses ut. På mail og telefon 27.april sa HR- sjefen at hun nå er usikker på om dette har noen hensikt. Tiden har gått ifbm. koronaepidemien og tillitsvalgte i Creo (se vedlagt mail) har gitt tydelig signaler angående utlysning og ansettelse av organist i Voksen.
HR sjefen sier nå at det er liten sannsynlighet for at det blir noen annen ansettelse ved utlysning.
AU mener det er, etter disse signalene og tillitsvalgte sin tilnærming til saken lite hensiktsmessig å lyse ut stillingen

**Vedtak:
MR tar de siste opplysningene fra KFIO og CREO (mail 27.april) til etterretning og ser det nå på bakgrunn av dette lite hensiktsmessig med en utlysning av stillingen.**

Voksen menighetsråd ønsker i tillegg å gi følgende tilbakemelding angående saksbehandling ved tilsetting av ny organist i Voksen menighet:

MR har helt siden Ådne Svalastog sa opp sin stilling tatt det som en selvfølge at stillingen skulle lyses ut etter vanlig prosedyre for å få et bredt søkergrunnlag, og for at både menigheten og søkeren får uttale seg og delta i ansettelsesprosessen som tidligere år. Det har vært flere møter (10.10.19 og 18.02.20) mellom KFIO og representanter fra menighetsrådet om dette.
MR synes saksgangen har vær uryddig og lite tillitsvekkende. Dessuten har det trukket alt for langt ut i tid. En saksgang uten utlysning er ikke heldig, hverken for den som ansettes eller for menigheten.

**Sak 19/20 Eventuelt**

|  |  |  |  |
| --- | --- | --- | --- |
| Dato  | Møte/arr. | Tidspunkt | Merknad |
| 9.januar | MR | 19:00 |  |
| 22.januar | AU | 09:00 |  |
| 28.januar | MR og strategimøte | 17:00-21:30 |  |
| 11.februar | AU | 14:30 |  |
| 27.februar | MR | 19:00 |  |
| 25.mars | AU | 09:00 |  |
| 2.april | MR | 19:00 |  |
| 16.april | Inne dugnad | 17:00 |  |
| 6.mai | AU | 15:30 |  |
| 6.mai | Ute dugnad | 17:00 |  |
| 10.mai | Årsmøte | 12:30 | Etter gudstjenesten |
| 14.mai | MR | 19:00 |  |
| 4.juni | MR | 18:00 | Amagerveien 6B |
|  |  |  |  |